b'\n_START_ARTICLE_\nJ. O. S\xc3\xb6derhjelm\n_START_SECTION_\nUra\n_START_PARAGRAPH_\nJohan Otto S\xc3\xb6derhjelm valmistui ylioppilaaksi vuonna 1916. Lakitieteen kandidaatti h\xc3\xa4nest\xc3\xa4 tuli vuonna 1922 ja molempien oikeuksien tohtori vuonna 1928. Varatuomarin arvon h\xc3\xa4n sai vuonna 1925._NEWLINE_S\xc3\xb6derhjelm toimi asianajajana Helsingiss\xc3\xa4 vuosina 1923\xe2\x80\x931940, eduskunnan oikeusasiamiehen\xc3\xa4 vuosina 1929\xe2\x80\x931930 ja Suomen Puunjalostusteollisuuden Keskusliiton asiamiehen\xc3\xa4 vuosina 1940\xe2\x80\x931960._NEWLINE_S\xc3\xb6derhjelm oli OY Ikopal Ab:n johtokunnan j\xc3\xa4sen (1930\xe2\x80\x931941), puheenjohtaja (1941\xe2\x80\x931969), Petsamon Nikkeli OY:n toimitusjohtaja (1934\xe2\x80\x931940 ja 1945\xe2\x80\x931958), OY Gulf Oil Ab:n johtokunnan j\xc3\xa4sen (1937\xe2\x80\x931969) ja puheenjohtaja (1969), Oy Victor Ek Ab:n hallintoneuvoston varapuheenjohtaja (1943\xe2\x80\x931966) sek\xc3\xa4 OY Asea Ab:n johtokunnan puheenjohtaja (1950\xe2\x80\x931970)._NEWLINE_S\xc3\xb6derhjelm toimi my\xc3\xb6s RKP:n kansanedustajana vuosina 1933\xe2\x80\x931939, 1944\xe2\x80\x931950 ja 1962\xe2\x80\x931966, oikeusministerin\xc3\xa4 vuosina 1939\xe2\x80\x931940 Cajanderin III:ssa ja Rytin I hallituksessa, 1957 Sukselaisen I:ss\xc3\xa4, 1958 Kuuskosken, 1962\xe2\x80\x931963 Karjalaisen I:ss\xc3\xa4 ja 1964\xe2\x80\x931966 Virolaisen hallituksissa ja toisena valtiovarainministerin\xc3\xa4 vuosina 1962\xe2\x80\x931963 Karjalaisen I hallituksessa._NEWLINE_S\xc3\xb6derhjelm osallistui Suomen ja Neuvostoliiton v\xc3\xa4lisiin YYA-sopimusneuvotteluihin Moskovassa huhtikuussa 1948. H\xc3\xa4n ja silloinen kansanedustaja Urho Kekkonen toimivat sanansaattajina Moskovan valtuuskunnan ja presidentti J. K. Paasikiven v\xc3\xa4lill\xc3\xa4 lopullista sopimusteksti\xc3\xa4 muotoiltaessa.'